สังเกตพฤติกรรมการกินแข่ง ให้สุนัขกินอาหารช้าลง เข้าใจอันตรายจากการกินเร็วเกินไป
คุณมีสุนัขมากกว่า 1 ตัวหรือเปล่า คุณอาจจะพบว่าสุนัขของคุณกินเร็วเพราะมันกลัวว่าตัวอื่นจะแย่งอาหารของมัน หรือมันอาจจะรีบกินให้เสร็จก่อนตัวอื่นเพื่อที่จะได้ไปแย่งตัวอื่นกิน พฤติกรรมนี้เรียกว่าการกินแข่ง ให้อาหารสุนัขด้วยการวางชามอาหารไว้คนละมุมห้องเพื่อให้สุนัขแต่ละตัวได้กินอาหารจากชามของมันโดยไม่ต้องกดดันว่าตัวอื่นจะกินเสร็จก่อนหรือเปล่า ถ้าสุนัขตัวที่ตะกละพยายามจะแย่งอาหารตัวอื่น คุณต้องให้อาหารมันอีกห้องหนึ่งเพื่อไม่ให้มันเห็นสุนัขตัวอื่น วิธีนี้กำจัดความกดดันของสุนัขที่เป็นเหยื่อและทำลายแรงกระตุ้นที่อยากได้อาหารเพิ่มของสุนัขที่ตะกละ คุณอาจจะพบว่าสาเหตุที่สุนัขยังคงรีบกินอาหารของตัวเองเพื่อไปกินอาหารของตัวอื่นนั้นมาจากนิสัยล้วนๆ ซึ่งอาจจะเป็นผลมาจากความรู้สึกไม่มั่นคงในเรื่องของอาหาร การให้อาหารสุนัขตรงเวลาทุกวันจะทำให้สุนัขรู้สึกเกิดความมั่นใจว่าจะได้กินอาหารมากขึ้น สุนัขอาจจะเคยมีประสบการณ์ที่ไม่ดีมาก่อนเลยทำให้มันรู้สึกว่ามันต้องทำแบบนี้ เช่น เจ้าของอาจจะเคยกลับบ้านดึก และสุนัขที่หิวก็อาจจะหาเศษอาหารจากมื้อที่กินเหลือทิ้งไว้ พอถึงมื้อต่อไป มันก็จะรีบกลืนโดยไม่เคี้ยวและไปหาเศษอาหารต่อ (จากชามของเพื่อน) เพราะรู้สึกไม่มั่นคงเรื่องอาหาร ถ้ามันชอบการพะเน้าพะนอและอยากได้รับความสนใจ ให้เบี่ยงเบนความสนใจมันทันทีที่มันกินอาหารเสร็จ ให้มันนั่งลงแล้วให้รางวัลมันด้วยการสนใจมันมากๆ ถ้าคุณทำแบบนี้สม่ำเสมอ มันก็จะมาหาคุณเพื่อเรียกร้องความสนใจแทนที่จะเดินไปที่ชามอาหารของสุนัขตัวอื่น แข็งใจเปลี่ยนวิธีการให้อาหารให้ได้ แม้ว่าอาจจะไม่ได้ผลทุกวิธี แต่คุณอาจจะพบบางอย่างที่ช่วยให้สุนัขของคุณกินช้าลงได้ จำไว้ว่าสุนัขต้องใช้เวลาในการเรียนรู้ที่จะกินอาหารให้ช้าลง ถ้าคุณยังพบว่าสุนัขยังคงตะกละหรือก้าวร้าวในเรื่องอาหารไม่เลิก ก็อาจจะเป็นปัญหาเรื่องหวงของมากกว่าเรื่องการกินเร็ว สุนัขมักจะก้าวร้าวเรื่องอาหารถ้าสุนัขตัวหนึ่งได้บางอย่างที่สุนัขอีกตัวหนึ่งอยากได้ แทนที่จะเทอาหารลงไปในชามสุนัขเหมือนเคย ให้คว่ำชามโลหะไม่มีฝาปิด เทอาหารให้กระจายเป็นวงรอบชาม เพราะถ้าสุนัขจะกินอาหารให้หมด มันจะต้องเดินวนรอบชามและต้องเงยหน้าขึ้นมาเพื่อหมุนไปอีกทางด้วย ถ้าเป็นเรื่องการกิน แค่วิธีง่ายๆ แค่นี้ก็สามารถช่วยให้สุนัขกินช้าลงได้เล็กน้อย และไม่ต้องใช้อุปกรณ์ใหม่ๆ เพิ่ม ถ้าคุณอยากซื้อชามพลาสติกแบบที่มีขายทั่วไป ให้ลองซื้อชามกินช้าที่เป็นชามไม่มีฝาปิดและมีจุกพลาสติกตรงกลาง ชามแบบนี้จะไม่มีวงแหวนรัด เพราะฉะนั้นมันก็จะเลื่อนออกเวลาที่สุนัขกินอาหาร ทำให้มันต้อง 'ไล่ตาม' ชามอาหาร  นอกจากนี้คุณอาจจะซื้อชามปริศนาที่ทำให้สุนัขของคุณต้องหาอาหารที่ซ่อนอยู่ด้วยการย้ายของที่บังอยู่ออกไป อาจจะใช้วิธีแบ่งอาหารเป็นส่วนเล็กๆ หลายๆ ส่วนใส่จานรองแล้ววางกระจายทั่วห้อง หรือแบ่งอาหารแต่ละส่วนลงในถ้วยทำขนม วิธีนี้อย่างน้อยก็ทำให้สุนัขได้มีเวลาพักหายใจระหว่างกินอาหารแต่ละคำหรือต้องหาจานรองใบอื่นๆ ใช้หินก้อนใหญ่เท่านั้นเพราะถ้ามันเล็กเกินไปสุนัขบางตัวก็อาจจะกลืนก้อนหินเข้าไปด้วย สำหรับสุนัขเล็กๆ ให้วางลูกกอล์ฟ 2 - 3 ก้อนลงไปในชามแล้วเทอาหารรอบๆ สุนัขจะต้องเขี่ยลูกบอลไปข้างๆ เวลากิน ซึ่งช่วยให้มันกินช้าลงได้ ระวังว่าวิธีนี้เหมาะกับแค่สุนัขเล็กที่ไม่สามารถกลืนลูกกอล์ฟลงไปได้เพราะมันใหญ่เกินไปเท่านั้น เมื่อทำทุกวิถีทางแล้วแต่ก็ยังไม่ได้ผล ให้วางชามอาหารไว้บนโต๊ะหรือเก้าอี้เตี้ยๆ วิธีนี้จะบังคับให้สุนัขต้องเอาอุ้งเท้าวางไว้บนโต๊ะหรือเก้าอี้ และเอียงหลอดอาหารของมันลงล่าง ซึ่งจะช่วยลดปริมาณลมที่กลืนเข้าไป และยังทำให้มันต้องตั้งหัวขึ้นซึ่งจะทำให้เรอง่ายขึ้น คุณอาจจะกลุ้มใจเมื่อการให้อาหารสุนัขกลายเป็นเหมือนการโยนไก่ดิบให้จระเข้ แต่ที่มากไปกว่านั้นก็คือการรีบกลืนอาหารอย่างรวดเร็วอาจนำไปสู่ปัญหาร้ายแรงต่างๆ ได้ อย่าละเลยนิสัยกินเร็วเกินไป สังเกตปัญหานี้ขณะที่จับตาดูว่ามีปัญหาสุขภาพเกิดขึ้นหรือไม่ ขณะที่สุนัขรีบกลืนอาหารเข้าไป มันก็ได้กลืนอากาศปริมาณมหาศาลเข้าไปด้วย ทำให้เกิดอาการทั่วไปอย่างการเรอหรือผายลม ซึ่งทำให้ไม่สบายตัวแต่ก็ไม่เป็นอันตรายมากนัก ยิ่งสุนัขกินเร็วเท่าไหร่ มันก็ยิ่งเคี้ยวน้อยลงเท่านั้น ซึ่งอาจทำให้มันสำลักถ้ามีของชิ้นใหญ่ที่ไม่ได้เคี้ยวให้เล็กลงก่อนผ่านลงหลอดอาหาร ได้แก่ท้องป่องหรือบวม เดินหลังค่อม อาเจียนไม่สำเร็จ เฉื่อยชา และกระวนกระวาย ถ้าคุณสงสัยว่าสุนัขอาจท้องอืดให้โทรศัพท์หาสัตวแพทย์ทุกครั้งเพราะเป็นเรื่องฉุกเฉิน ยอมเสียเงินค่าโทรศัพท์ดีกว่าเสี่ยงให้สุนัขเจอปัญหาที่เป็นอันตรายถึงชีวิต การท้องอืดจากอาหารอาจเพิ่มโอกาสที่ช่องท้องของสุนัขจะเกิดการบิดตัว ซึ่งจะลดปริมาณเลือดที่มาเลี้ยงช่องท้อง ทำให้ช่องท้องถูกทำลายถาวรหรือตาย สุนัขที่ท้องอืดต้องพบสัตวแพทย์ทันที เพราะไม่มีวิธีรักษาเองที่บ้าน
ดูว่าสุนัขของคุณเป็นนักแข่งกินหรือเปล่า. วางชามอาหารไว้คนละที่. ให้อาหารสุนัขสม่ำเสมอ. ฝึกสุนัขของคุณเสียใหม่. สม่ำเสมอ. ให้อาหารแบบใหม่. ซื้อชามอาหารแบบพิเศษ. แบ่งอาหารสุนัขออกเป็นส่วนๆ. วางหินก้อนใหญ่กลางชามแล้วเทอาหารรอบๆ. ยกชามอาหารให้สูงขึ้น. รู้ว่าการกินเร็วเกินไปอาจทำให้เกิดปัญหาสุขภาพ. ระวังการเรอและท้องอืด. ระวังการสำลัก. สังเกตอาการท้องอืด.
https://www.wikihow.com/Stop-a-Dog-from-Eating-Too-Fast https://www.wikihow.com/Stop-a-Dog-from-Eating-Too-Fast https://www.wikihow.com/Stop-a-Dog-from-Eating-Too-Fast
Addressing Competitive Eating Behavior Slowing Down Your Dog's Eating Understanding the Dangers of Eating Too Fast